Publication: Magyar Közlöny
Issue: MK-2001-106 (Year: 2001, Number: 106)
Era: 1990-2004
Section: 7/2000. (XII. 18.) KüM—PM együttes rendelet
Paragraph Index: 123

1999. december 31-ig bejegyzett kulturális tevékenységet folytató és/vagy érdekképviseletet ellátó — nemzeti és etnikai kisebbségi szervezetek (egyesületek) számára. Nem pályázhatnak kisebbségi önkormányzatok, alapítványok és a párttörvény hatálya alá tartozó szervezetek. A kisebbségi szervezetek kizárólag az Országgyűlés Emberi jogi, kisebbségi és vallásügyi bizottságához nyújthatnak be pályázatot. A költségvetési előirányzatból nem részesülhetnek támogatásban azok a társadalmi szervezetek, közhasznú, illetve kiemelten közhasznú alapítványok, amelyek az Országgyűlés Társadalmi Szervezetek Bizottságához jogosultak pályázati kérelemmel fordulni. A bizottság a jelen pályázat kiírásával a Magyar Köztársaság 2001. és 2002. évi költségvetéséről szóló törvényben a szervezetek 2002. évi működési támogatására elkülönített 110 millió forint odaítélését készíti elő. Működési támogatásnak tekintendő: személyi juttatások; dologi kiadások: üzemeltetési kiadás (gáz, víz, áramszolgáltatás), bérleti díj, telefonköltség, postaköltség, útiköltség. A támogatási kérelmeket kizárólag pályázati adatlapon lehet benyújtani. A pályázatot (adatlap + mellékletek) egy példányban postai úton (1358 Budapest, Széchenyi rkp. 19.) vagy személyesen (Országgyűlés Hivatala, Postabontó, Budapest V., Balassi Bálint u. 1—3.) lehet benyújtani 2001. november 15-ig az Országgyűlés Emberi jogi, kisebbségi és vallásügyi bizottságához „Szervezettámogatási pályázat” cím megjelölésével. Postán történő benyújtás esetén a postabélyegző legkésőbbi időpontja 2001. november 15., 24.00 óra lehet, személyesen pedig a pályázatok 2001. november 15., 16.30 óráig fogadhatók el. További információk a Bizottság titkárságán (tel: 441-5032, 441-5035; fax: 441-5986) kaphatók. A pályázati kiírás és az adatlapok átvehetők az Országgyűlés Képviselői Irodaháza Tudakozójában (Budapest V., Széchenyi rkp. 19.) is, illetve a pályázati adatlap kimásolható a ből. A pályázathoz csatolni kell a szervezet alapdokumentumai közül a bírósági bejegyzés és a bankszámlaszerződés fénymásolatát (melynek tartalmaznia kell a 16 vagy 24 számjegyű bankszámlaszámot), a 2001. évi tevékenység rövid leírását, igazolásokat a köztartozások (APEH, TB, munkaadókat terhelő egyéb járuléktartozások, munkavállalóktól levont tb-járulék) teljesítéséről, nyilatkozatot arról, hogy a „Magyarországi Nemzeti és Etnikai Kisebbségekért”, a „Magyarországi Cigányokért” közalapítványoktól és a különböző minisztériumoktól elnyert támogatásokkal a pályázat benyújtásáig elszámolt (lásd a 2. számú mellékletet). A fent jelzett igazolásokat a bizottság 2001. szeptember 30-i keltezésnél nem régebbi állapot szerint kéri. A Bizottság felhívja a pályázók figyelmét arra, hogy — fenntartja magának a jogot a pályázatban leírtak helyszínen történő ellenőrzésére, mind az elbírálás előtt, mind azt követően; — hiánypótlásra, adatmódosításra a határidő lejárta után nincs lehetőség; a hiányosan vagy a megadott határidőn túl beadott kérelmeket nem veszi figyelembe; — a pályázati anyag teljes körű beadása nem jelenti a támogatás automatikus elnyerését; — a jelen pályázati kiírás előtt benyújtott anyagokat nem tudja figyelembe venni, ezért minden pályázó szervezettől teljes dokumentációt kér; — a beküldött pályázat visszaküldését nem tudja vállalni; — az elnyert támogatás folyósításának feltétele, hogy a bírósági bejegyzésről és a bankszámlaszerződésről (bankszámlaszámról) nyújtott információk a valóságnak megfeleljenek, amiért a szervezet elnöke viseli a felelősséget. A 2002. évi költségvetési támogatást a Magyar Államkincstár 2002. március 31-ig átutalja a támogatásban részesített szervezet részére egy összegben, amennyiben az érintett szervezet támogatása nem haladja meg a 3 millió forintot. A 3 millió forintot meghaladó költségvetési támogatást a szervezetek a korábbi folyósítási rend szerint továbbra is két részletben kapják meg. Amennyiben a támogatott szervezet a 2001. évi költségvetési támogatásban is részesült, akkor részére a támogatás utalása kizárólag abban az esetben történik, ha a szervezet legkésőbb 2002. február 28-ig benyújtja az Adatlap 5. pontja szerinti részletezettségű, 2001. december 31-i adatokat tartalmazó, a szervezet választott testülete által elfogadott, az elnök aláírásával és a szervezet bélyegzőjével hitelesített éves pénzügyi elszámolását a 2001-es támogatásra vonatkozóan az Országgyűlés Emberi jogi, kisebbségi és vallásügyi bizottságához. Kósáné dr. Kovács Magda s. k., a bizottság elnöke KÖZLEMÉNYEK, HIRDETMÉNYEK V. rész 2001/106. szám

Source: https://magyarkozlony.hu/hivatalos-lapok/a4a115cc9ce73a59bd740142fe8255e4cb31bb9a/dokumentumok/1113d6b5af609c7c7de18137d083f0827018d868/letoltes